open-index/open-wikipedia-markdown huggingface dataset:
Tesouro de Crondall

O **Tesouro de Crondall** é un tesouro de moedas de ouro, algunhas xoias e outros obxectos presumiblemente datados no século VII, achado na localidade de Crondall, no condado inglés de Hampshire, en 1828. Trátase do tesouro de moedas anglosaxoas de ouro máis completo atopado antes do século XXI.

As moedas forman parte da colección numismática do Museo Ashmolean, de Oxford.

## Historia 
O tesouro descubriuno accidentalmente Charles Lefroy nos terreos da súa familia, en 1828. Estaba composto por 97 moedas de ouro e tres discos deste metal aínda sen cuñar, así como un obxecto bañado en ouro que podería relacionarse cun intento de falsificación de moeda. Tamén había dous adornos de xoiaría e unhas pequenas cadeas, que Lefroy considerou como os restos dunha bolsa que albergara as moedas e as xoias. Das 97 moedas, 73 eran *thrymsas* anglosaxoas e 24 eran *tremissis* merovinxios e francos. O consenso entre os historiadores é que o tesouro data do sécvulo VII, entre 635 e 650 d. de C.

Non é posible coñecer se as mopedas de agocharon voluntariamente ou se perderon por accidente. O numismático e historiador Philip Grierson suxeriu que o tesouro podería tratarse dun *wergeld*, unha compensación pagada á familia dunha persoa asasinada polo asasino. Grierson indicou que, consonte as leis do Reino de Kent, o *wergeld* polo asasinato dun anglosaxón libre era de 100 xilins de ouro, cantidade que coincide coa do tesouro. No entanto, non hai certeza de que as pezas recuperadas por Lefroy constituísen a totalidade do tesouro, e ademais o lugar onde este apareceu correspondía ao Reino de Wessex, onde as tarifas do *wergeld* eran diferentes. onde ficaron expostas desde entón. O tesouro ten unha importancia histórica considerable, xa que é o único gran tesouro anglosaxón de *thrymsas* que se atopou e gran parte dos coñecementos actuais sobre as moedas de ouro anglosaxoas son o resultado do estudo deste tesouro.

## Notas 
## Véxase tamén 
### Bibliografía 
* Grierson, P.; Blackburn, M. (2007). *Medieval European Coinage. Volume 1: The Early Middle Ages (5th-10th Centuries)*. Cambridge University Press. ISBN 978-0-521-03177-6
* Shutterly, M. (2020). "The Crondall Hoard of Anglo-Saxon Gold Coins". En *Coin Week*. 27 de outubro.
* Skingley, P. ed. (2014). *Coins of England & the United Kingdom: Standard Catalogue of British Coins 2015*. Spink & Sons. ISBN 978-1-907427-43-5
* Sutherland, H. (1948). *Anglo-Saxon gold coinage in the light of the Crondall hoard*. Oxford University Press.

### Outros artigos 
* Moeda da Inglaterra anglosaxoa

* Tesouro
Gran Premio dos Países Baixos de 2022

O **Gran Premio dos Países Baixos de 2022** (coñecido oficialmente como **Formula 1 Heineken Dutch Grand Prix 2022**) foi unha carreira de automobilismo de Fórmula Un, celebrada o 4 de setembro de 2022 no circuíto de Zandvoort. Foi a décimo quinta carreira da tempada de Fórmula Un de  e o 36º Gran Premio dos Países Baixos. A carreira disputouse sobre 72 voltas ao circuíto de 4´259 quilómetros para unha distancia total de carreira de 306´64 quilómetros.

## Pneumáticos dispoñibles 
### Cambios na pista 
A segunda zona de sistema de redución de arrastre alongouse e agora comeza 40 metros despois da curva 13. Como resultado, o punto de detección moveuse 20 metros máis atrás despois da curva 12.

## Práctica
Houbo tres sesións prácticas. Os dúas primeiras celebráronse o 2 de setembro. A primeira práctica comezou ás 12:30 hora local (UTC+02:00) e rematou con George Russell o máis rápido, seguido de Lewis Hamilton e Carlos Sainz A segunda sesión de adestramentos estaba programada para as 16:00, pero comezou ás 16:15 debido a dous períodos de bandeira vermella atrasaron a clasificación para a carreira de apoio de Fórmula 2. Charles Leclerc foi o máis rápido, por diante de Sainz e Hamilton. A terceira sesión de adestramentos tivo lugar o 3 de setembro, a partir das 12:00 hora local. Leclerc foi o máis rápido nesta sesión, seguido de Russell e Verstappen.

## Clasificación
A clasificación tivo lugar o 3 de setembro, a partir das 15:00 hora local.

### Clasificación da cualificación 
## Carreira 
A carreira tivo lugar o 4 de setembro ás 15:00 hora local.

### Clasificación da carreira 
## Posicións logo da carreira 
;Clasificación no campionato de pilotos

;Clasificación do campionato de construtores

* **Nota**: Só están incluídos os cinco primeiros postos en ambos os grupos de clasificación.

## Notas 
;Referencias

## Véxase tamén
Sergio Carreira

**Sergio Carreira Vilariño**, nado en Vigo o 13 de outubro de 2000, é un futbolista galego do Real Club Celta de Vigo. A súa posición é defensa lateral dereito.

## Traxectoria
Sergio Carreira comezou a súa carreira deportiva na súa cidade natal, nas categorías inferiores do Celta de Vigo. Na tempada 2019-20 debutou no Celta de Vigo B, xogando o seu primeiro encontro o 25 de novembro de 2018, ao entrar coma substituto de Dani Vega no minuto 53, nun partido fóra da casa contra o Internacional de Madrid perdido por 0 a 3.

Carreira realizou o seu debut co primeiro equipo o 19 de decembro de 2019, nun partido da Copa do Rei contra o Peña Azagresa, entrando no minuto 52 por mor da lesión de Jorge Saénz. O seu debut en liga produciuse perante o Club Atlético de Madrid. 

Na tempada 2021-22 pasou a ter ficha do primeiro equipo. No mes de xullo renovou o seu contrato co primeiro equipo até 2025 e foi cedido ao CD Mirandés.

## Clubs 
## Notas
## Véxase tamén
### Outros artigos
* Real Club Celta de Vigo B
* CD Mirandés
Hoboken, Xeorxia

**Hoboken** é unha pequena cidade do condado de Brantley de Xeorxia, Estados Unidos. 

Forma parte da Área estatística metropolitana de Brunswick, Xeorxia.

## Xeografía 
miniatura|250px|Localización do concello no condado de Brantley, e deste no estado de Xeorxia.

Hoboken está situada no oeste do condado de Brantley, a 31° 10′ 58″ N e 82° 8′ 2″ O.

A Ruta 82 dos Estados Unidos pasa pola cidade (chamada na localidade *Main Street*), que dista 14 km de Nahunta, a capital do condado, ao leste.

Segundo a Oficina do Censo dos Estados Unidos, Hoboken ten unha superficie total de 8,9 km2, dos cales 0,04 km2 (o 0,48 %), son augas.

Segundo o censo de 2020, a cidade tiña unha poboación de 480 habitantes, polo que a súa densidade de poboación nese ano era de 54,06 hab./km2.

## Historia 
O nome da cidade probablemente sexa *copiado* de Hoboken, Nova Jersey.  

A Asemblea Xeral de Xeorxia incorporou o lugar como a **Cidade de Hoboken** en 1920.

Hoboken foi a primeira sede do condado de Brantley desde a formación do condado en 1920 até 1923, cando a sede foi transferida a Nahunta.

## Eventos culturais 
En Hoboken hai unha tradición continua de cantos periódicos da *Arpa Sagrada* que se mantén desde hai máis de 150 anos. Estes inclúen actualmente cantos mensuais e unha convención anual. A *Arpa Sagrada* é un libro de música coral sacra, escrita usando o sistema da cuarta nota, que se orixinou en Nova Inglaterra e despois foi levado á rexión sur dos Estados Unidos no século XIX. 

*Twin Oaks Park*, situado a 6 km fóra de Hoboken, acolle dúas convencións cada ano de *bluegrass* (un xénero que pertence ao conxunto de músicas tradicionais estadounidenses, orixinado nos anos 1940 na zona dos Apalaches). É un campamento de propiedade privada, onde persoas de todas partes poden levar os seus vehículos e escoitar os sons melódicos da música *bluegrass*.

## Notas 
## Véxase tamén 
### Ligazóns externas 
* Sommers, Laurie Kay (2010): "Hoboken Style: Meaning and Change in Okefenokee Sacred Harp Singing". Southern Spaces ISSN 1551-275.
* Sacred Harp in Hoboken (Arpa sagrada en Hoboken). The Sacred Harp of Hoboken GA .
* Twin Oaks Park.
Úmbridos

A dos **úmbridos** (*Umbridae*) é unha familia de peixes teleósteos dulciacuícolas, unha das dúas integradas na orde dos esociformes.

O seu xénero tipo é *Umbra*.
 
## Taxonomía 
### Descrición 
A familia foi descrita en 1845 polo naturalista e político e francés Charles Lucien Bonaparte.

### Etimoloxía 
O nome científico da familia está formado polos elementos *Umbr*- e *-ĭdae*. O primeiro é a raíz do seu  xénero tipo, *Umbra*, e o segundo é o sufixo empregado no latín científico para a formación dos nomes das familias dos animais.

### Clasificación 
A familia comprende sete especies, agrupadas nos seguientes tres xéneros:
* Xénero *Dallia* Bean, 1880:   
** *Dallia admirabilis* Chereshnev, 1980
** *Dallia delicatissima* Smitt, 1881
** *Dallia pectoralis* Bean, 1880
* Xénero *Novumbra* Schultz, 1929:
** *Novumbra hubbsi*  Schultz, 1929
* Xénero *Umbra* Kramer, 1777:
** *Umbra krameri* Walbaum, 1792
** *Umbra limi* (Kirtland), 1841
** *Umbra pygmaea* (DeKay, 1842)

## Características 
Aleta caudal arredondada. Raios caudais 20-30; 8-19 ramificados. Liña lateral débil, se está presente. Poros no canal infraorbitario 3 ou menos. Sen nasais. Vértebras, de 32 a 42. Número de cromosomas moi variábel (de 22 a 78). Acadan unha lonxitude máxima de 33 cm, no xénero *Dallia*. 

## Distribución 
Moitas áreas por riba dos 20º no Hemisferio Norte.

## Notas 
## Véxase tamén 
### Outros artigos 
* Esociformes
Wilhelm Heinrich Kramer

**Wilhem Heinrich Kramer**, nado en 1724 en Dresde, Electorado de Saxonia (Sacro Imperio Romano Xermánico), e finado o 13 de outubro de 1765 en Bruck an der Mur (actual Baixa Austria), foi un médico e naturalista alemán.

## Traxectoria 
Kramer estudou Medicina en Viena, e practicou como médico en Bruck, cerca da capital, polo menos durante catorce anos. 

Publicou en 1756 a obra *Elenchus Vegetabilium and Animalium per Austriam inferiorem Observatorum*, unha flora e fauna da Baixa Austria, notábel sobre todo porque foi un dos primeiros traballos nos que se adoptou a nomenclatura binominal de Linneo. Nese libro Kramer creou o termo *pratincola* para a ave *Glareola pratincola*, e que foi adaptado ao inglés na seguinte obra de Thomas Pennant en 1773.

## Honores 
### Epónimos 
;Fauna
* Giovanni Antonio Scopoli (1723-1788) dedicoulle *Psittacus krameri* (hoxe *Psittacula krameri*) en 1769.

;Flora
* (Adiantaceae) *Cheilanthes krameri* Franch. & Sav.
* (Liliaceae) *Lilium krameri* Hort. Teutschel ex Hook.f.

## Abreviaturas 
* A abreviatura **Kramer** emprégase para indicar a Wilhem Heinrich Kramer como autoridade na descrición e clasificación científica en botánica.
* A abreviatura **Kramer** emprégase para recoñecer a Wilhem Heinrich Kramer como autoridade na descrición e taxonomía en zooloxía.

## Notas 
## Véxase tamén
Xogos Olímpicos de 2032

Os **Xogos Olímpicos de 2032** (en inglés: *2032 Olympic Games*), oficialmente os **Xogos da XXXV Olimpíada** (en inglés: *Games of the XXXV Olympiad*) e tamén coñecidos como **Brisbane 2032**, son un evento multideportivo internacional que se celebrará do 14 ao 30 de xullo de 2032 con Brisbane como principal cidade anfitrioa.

Serán os terceiros Xogos Olímpicos de verán que se celebrarán en Australia despois de Melbourne 1956 e de Sydney 2000. Tamén serán os cuartos Xogos de verán que se celebran no hemisferio sur, despois dos citados xogos de Australia e dos Xogos Olímpicos de 2016 en Río de Xaneiro, Brasil. Este tamén serán os segundos Xogos que se celebrarán integramente no inverno meteorolóxico dunha cidade anfitrioa despois de Río. Tras os cambios nas regras de licitación, o Comité Olímpico Internacional seleccionou e anunciou a Brisbane como a candidatura gañadora o 21 de xullo de 2021, dous días antes do comezo dos Xogos Olímpicos de Toquio 2020.

## Notas 
## Véxase tamén 
### Outros artigos 
* Brisbane
* Xogos Olímpicos

### Ligazóns externas 
* Brisbane 2032 na páxina web oficial dos Xogos Olímpicos
Escopa

***Escopa*** é a variante brasileira do xogo de cartas *Escoba*, que tamén inclúe elementos da *Escova* portuguesa. Ambos xogos son variantes do xogo de cartas italiano *Scopa* da súa variante *Scopa di Quindici*.

## Obxectivo
O obxectivo do xogo é capturar a maior cantidade de cartas mediante combinacións de cartas por valor de 15 puntos, estas combinacións fanse cunha carta da man e unha ou máis cartas da mesa.

## A baralla e os xogadores
Úsase a baralla española de 40 cartas, ou a baralla francesa excluíndo as cartas 8, 9, 10 e os comodines.

## Valor das cartas
Para obter a suma 15 por captura de cartas, hai que observar os seus valores:
* Rei: 10;
* Cabalo: 9;
* Sota: 8;
* Sete a Ás: valen segundo os seus respectivos índices numéricos.

Xogan de 2 a 4 xogadores. Con 2 ou 3 xogadores xógase individualmente, con 4 xogadores xógase en parellas.
## O xogo
O xogo segue a mesma dinámica que a Escoba, con todo, na última rolda as cartas da mesa deben sumar 10, 25, 40 ou 55 puntos, se non hai un destes valores significa que houbo un erro e os xogadores ou parellas deben comprobar as súas cartas gañadas.

O xogador ou parella que cometeu un erro perde os puntos do partido. O xogador ou parella que non cometeu erros recibe 6 puntos máis os puntos das *escopas* conseguidas.

Se non hai erros no partido, cada xogador ou parella conta debidamente os seus puntos

## Puntuacións
*Maior cantidade de cartas: o xogador (ou parella) con máis cartas na súa pila de puntuación gaña un punto.
*Maior cantidade de cartas de ouros: o xogador (ou parella) con máis cartas de ouros gaña un punto.
*Maior cantidade de cartas sete: o xogador (ou parella) con máis cartas sete gaña un punto.
*Sete de ouros (*sete belo* ou *guindis*): O xogador (ou parella) co sete de ouros gaña un punto.
*Todos os sete: se un xogador (ou unha parella) conseguiu capturar os sete, gaña un punto adicional.
*Todas as cartas de ouros: outórganse 3 puntos.
*Os xogadores (ou parellas) tamén gañan un punto adicional por cada *escopa* que obteñen.
*Se o adversario (ou parella adversaria) ten menos de 10 cartas: outórganse 2 puntos.

## Observación
Os xogadores, antes do xogo, poden decidir *non* adoptar: 
* a regra de sumar o valor das cartas da mesa na última rolda.
* as seguintes puntuacións: "todos os sete", "todos as cartas de ouros", "adversario ou parella con menos de 10 cartas".

## Notas
Xogos Olímpicos de 2028

Os **Xogos Olímpicos de 2028** (en inglés: *2028 Olympic Games*), oficialmente os **Xogos da XXXIV Olimpíada** (en inglés: *Games of the XXXIV Olympiad*) e tamén coñecidos como **Os Ánxeles 2028**, son un evento multideportivo internacional que se celebrará do 14 ao 30 de xullo de 2028 cos Ánxeles, Estados Unidos, como a súa principal cidade anfitrioa. 

Os Ánxeles optara orixinalmente para organizar os Xogos Olímpicos de 2024. Porén, despois de múltiples retiradas que deixaron só aos Ánxeles e a París en liza, o Comité Olímpico Internacional (COI) aprobou un proceso para conceder simultaneamente os Xogos Olímpicos de 2024 e 2028 aos dous candidatos restantes, sendo Os Ánxeles escollido como anfitrión de 2028. Este nomeamento foi outorgado formalmente na 131ª Sesión do COI en Lima, Perú, o 13 de setembro de 2017. Serán os quintos Xogos Olímpicos de verán, e os novenos en xeral, organizados dentro dos Estados Unidos. Ademais, despois de ser a sede dos Xogos Olímpicos de 1932 e 1984, a cidade converterase na terceira anfitrioa en repetir tres ocasións despois de Londres e París.

## Notas 
## Véxase tamén 
### Outros artigos 
* Os Ánxeles
* Xogos Olímpicos
* Xogos Olímpicos de 1932
* Xogos Olímpicos de 1984

### Ligazóns externas 
* Os Ánxeles 2028 na páxina web oficial dos Xogos Olímpicos
* Páxina web oficial dos Xogos Olímpicos dos Ánxeles 2028
Bruck an der Mur

miniatura|250px|Praza principal de Bruck an der Mur

**Bruck an der Mur** é unha cidade do Land austríaco de Estiria.

## Xeografía 
Encóntrase na confluencia dos ríos Mur e Mürz. Favorecida pola súa situcación no cruzamento de grandes camiños e polo súa proximidade a centro siderúrxico de Leoben, conta con manufacturas en produtos de papel. É unha cidade industrialmente activa, e un nó ferroviario na liña principal entre Graz e Viena.

Situada a unha altitude de entre os 468 e os 491 msnm, a cidade ocupa unha superficie de 85,45 km².

Segundo o censo do 1 de xaneiro de 2022, a súa poboación é de 15 720 habitantes, polo que a súa densidade de poboación é de 184 hab./km².

## Historia 
O rexistro máis antigo que se conserva de Bruck data da época do rei Lois o Xermánico (c. 806-876), sucesor de Ludovico Pío, cando foi identificado, nun rexistro do 20 de novembro de 860, como "ad prucam", un pazo do arcebispado de Salzburgo. O asentamento identificado entón con este nome estaba no lugar que actualmente ocupa o arrabalde agora chamado "St. Ruprecht". O asentamento situado entón no que hoxe é o centro de Bruck é identificado nun rexistro do século IX como "muorica kimundi" (é dicir, a desembocadura do río Mürz).

A cidade foi fundada en 1263 polo rei Otakar II de Bohemia.

Bruck an der Mur foi un importante centro comercial medieval especializado na forxa do ferro. 

Foi o lugar de nacemento do duque Ernesto I de Habsburgo *O Férreo* ou *O duque de Ferro*, que foi duque de Estiria, Carintia e Carniola, e despois arquiduque de Austria.

## Lugares de interese 
* Unha igrexa de estilo gótico do século XV. 
* A famosa casa Kornmesser, un edificio de estilo veneciano, construído por Pankraz Kornmesser, no mesmo século (ver na foto arriba).
* As ruínas da antiga fortaleza de Landskron, queimada nun incendio en 1792. 

## Cidaes irmandadas 
Bruck an der Mur está irmandada con:
*  Hagen-Hohenlimburg, Alemaña
*  Liévin, Francia
*  Veroli, Italia

## Notas 
## Véxase tamén 
### Ligazóns externas 
* Páxina web oficial .
Umbra krameri

***Umbra krameri*** é unha especie de peixe dulciacuícola da orde dos esociformes, que é o tipo da familia dos úmbridos.

## Taxonomía 
### Descrición 
A especie foi descrita en 1792 polo médico, naturalista e taxónomo alemán Johann Julius Walbaum.

### Sinónimos 
Ademais de polo nome actualmente válido, a especie coñeceuse tamén polos sinónimos: aínda que a lonxitude media normal é moito máis pequena, duns 5 cm.

## Distribución, hábitat e bioloxía 
*Umbra krameri* distribúese por Europa, nas concas hidrográficas dos ríos Danubio e Dniéster, aínda que podemos vela máis facilmente en acuarios, xa que se comercializa para o seu uso en acuarioloxía. Encóntrase en Austria, Bosnia Herzegovina, Bulgaria, Croacia, Eslovaquia, Eslovenia, Hungría, Moldova, Montenegro, a República Checa, Romenia, Serbia e Ucraína.

É unha especie bentopeláxica de río, non migradora, que prefire un rango de pH entre 6 e 6,5.

Resiste unha ampla variedade de temperaturas entre os 5 e os 24&nbsp;°C.

Habita nas canles de irrigación pequenos e nas augas lentas e/ou estancadas con densa vexetación; é moi territorial, alimentándose no seu territorio de plancto de crustáceos de gran tamaño e de larvas de invertebrados.

## Estado de conservación 
A especie encóntrase en estado vulnerable, debido á destrución dos seus hábitats, as novas técnicas agrícolas de irrigación e á desaparición das antigas gabias de rego nas que proliferaba, as restricións ás inundacións dos ríos, á presión debida á reintroducción de especies exóticas de peixes, e pola polución química.

## Notas 
## Véxase  tamén 
### Bibliografía 
* Nelson, J. S. (2016): *Fishes of the world*. 5ª edición. Hoboken, Nova Jersey: John Wiley & Sons, Inc. ISBN 978-1-1183-4233-6.

### Outros artigos 
* Esociformes
* Úmbridos

### Ligazóns externas 
* *Umbra krameri* Walbaum, 1792 en FishBase.
Domez, Vilaxuste, Portomarín

**Domez** é un lugar da parroquia de Vilaxuste no concello lugués de Portomarín, na comarca de Lugo. Segundo o Instituto Galego de Estatística, en 2024 tiña 8 habitantes (5 homes e 3 mulleres).

## Notas 

## Lugares e parroquias 
### Lugares de Vilaxuste 
### Parroquias de Portomarín
Umbra (xénero)

***Umbra*** é un xénero de peixes da orde dos esociformes e familia dos úmbridos, da que é o seu tipo.

Comprende tres especies propias de Europa e Norteamérica.

## Taxonomía 
### Descrición 
O xénero foi descrito en 1777 polo naturalista, botánico, entomólogo e médico alemán Wilhelm Heinrich Kramer, citado por Giovanni Antonio Scopoli na súa obra:
: Scopoli, G. A. (1777): *Introductio ad historiam naturalem, sistens genera lapidum, plantarum et animalium hactenus detecta, caracteribus essentialibus donata, in tribus divisa, subinde ad leges naturae. Pragae. Wolfgang Gerle*.

### Etimoloxía 
O nome científico *Umbra* deriva do latín *umbra*, "sombra".
 
### Especies 
No xénero recoñécense na actualidade tres especies:

**Umbra krameri* Walbaum, 1792
**Umbra limi* (Kirtland, 1840)
**Umbra pygmaea* (DeKay, 1842)

## Notas 
## Véxase tamén  
### Outros artigos 
* Esociformes
* Úmbridos
Gran Premio de Italia de 2022

O **Gran Premio de Italia de 2022** (coñecido oficialmente como o '''Formula 1 Pirelli Gran Premio d'Italia 2022**) foi unha carreira de Fórmula Un, que se celebrou o 11 de setembro de 2022 no Autodromo Nazionale Monza en Monza, Italia. Foi a décimo sexta carreira do campionato de . O noventa e dous Gran Premio de Italia e o septuaxésimo segundo Gran Premio de Italia celebrado en Monza.

## Pneumáticos dispoñibles 
## Antecedentes 
### Sancións 
Yuki Tsunoda de AlphaTauri sufriu unha penalización de 10 postos na grella por superar a súa cota de límites de amoestacións na rolda anterior, o Gran Premio dos Países Baixos.

### Trocos na pista 
O segundo punto de detección do DRS moveuse máis adiante despois da curva 11.

### Trocos de pilotos 
Durante a fin de semana do Gran Premio de Italia, Alexander Albon sufriu apendicite. Foi substituído en Williams polo piloto de reserva de Mercedes e piloto de Fórmula E Nyck de Vries, que fixo o seu debut nunha carreira de Fórmula Un.

## Práctica
Houbo tres sesións de adestramentos para o Gran Premio de Italia. A primeira sesión de adestramentos comezou o 9 de setembro ás 14:00 hora local (UTC+02:00) e rematou con Charles Leclerc sendo o máis rápido, seguido de Carlos Sainz e George Russell. A segunda sesión de adestramentos, que comezou tres horas despois da primeira, rematou con Sainz como o máis rápido, seguido de Max Verstappen e Leclerc. A terceira sesión de adestramentos, que comezou o 10 de setembro ás 13:00 hora local, rematou con Verstappen como o máis rápido, seguido de Leclerc e Sergio Pérez Mendoza.

## Clasificación
A clasificación tivo lugar o 10 de setembro ás 16:00 hora local. Charles Leclerc clasificouse na pole position seguido de Max Vestappen e Carlos Sainz como os máis rápidos.

### Clasificación da cualificación 
## Carreira
A carreira tivo lugar o 11 de setembro ás 15:00 hora local.

### Posicións logo da carreira
;Clasificación no campionato de pilotos

;Clasificación do campionato de construtores

* **Nota''': Só están incluídos os cinco primeiros postos en ambos os grupos de clasificación.

## Notas 
## Véxase tamén
Universidade de Filipinas

A **Universidade de Filipinas** (*Unibersidad ng Pilipinas* en filipino, comunmente abreviado como **UP** ou coloquialmente *Peyups*) é a universidade nacional de Filipinas.

## Historia 
Fundada en 1908 pola Lei número 1870 da Primeira Lexislatura de Filipinas, coñecida como a "Lei da Universidade" polas autoridades estadounidenses, a universidade ofrece actualmente o maior número de programas de grao do país. A Resolución do Senado número 276 do Senado filipino recoñece a universidade como "a primeira universidade do país". Sete dos quince presidentes de Filipinas asistiron aos cursos da universidade como estudantes de grao e posgrao.

## Notas 
## Véxase tamén 
### Ligazóns externas 
*up.edu.ph Sitio oficial
Leandro Elrich

**Leandro Elrich**, nado en Buenos Aires, Arxentina, en 1973, é un artista arxentino. A través das súas instalacións reconstrúe a realidade e implica ao espectador nos seus xogos ópticos. As obras deste artista, un arxentino residente en París, rompen as expectativas convencionais de tempo e espazo. Erlich plantexa situacións aparentemente cotiás, aínda que de inmediato implica ao espectador nunha especie de engano. A obra de Leandro Erlich invita á dúbida. A arte aparece alí como produtora de incertezas destinadas a cuestionar a realidade, subliñando as súas contradicións e interrogándoa sobre a razón da súa orde.

## Exposicións relevantes 
* *Leandro Erlich: Piscina* (*Swimming Pool*) no PS1 Contemporary Art Center, en Nova York, 2008-2010
* *El consultorio del psicoanalista.* Fundación Proa, Buenos Aires, 2009
* *La Torre*, no MNCARS, Madrid, 2008
* *Pequenas maquetas de grandes proxectos*, na galería NoguerasBlanchard, 2008
* *Leandro Erlich, MACRO*, Museo de Arte Contemporánea, Roma, 2006
* *Ballet Studio*, Centre D'Art Santa Mònica, Barcelona, 2003.
* XXVI Bienal de São Paulo, 2004.

O Centro Galego de Arte Contemporánea organizou obradoiros baseados nos seus traballos chamados "Non todo é o que parece".

## Premios e recoñecementos 
Foi premiado pola Fundación Joan Mitchell (2001); UNESCO da Bienal de Istanbul (2001); premio Leonardo do Museo Nacional de Belas Artes de Buenos Aires (2000); Premio Eliza, Core Program Museum of Fine Arts, Houston (1998).
## Galería 

Ficheiro:Obelisco sin punta Leandro Erlich.JPG|*Obelisco sin punta*.
Ficheiro:Cmglee London Dalston House.jpg|*Dalston House* instalación de L. Erlich en xullo de 2013
Ficheiro:Cmglee London Dalston House side.jpg|*Dalston House* dende outro ángulo
Ficheiro:Swimming pool courtyard, 21st Century Museum of Contemporary Art.jpg|alt=|Instalación *Piscina* no 21st Century Museum of Contemporary Art, Kanazawa, Xapón
Ficheiro:スイミング・プール レアンドロ・エルリッヒ４.JPG
Ficheiro:1 Chome Hirosaka, Kanazawa-shi, Ishikawa-ken 920-0962, Japan - panoramio (2).jpg|*Piscina*, desde abaixo

## Notas 
## Véxase tamén 
### Ligazóns externas 
* Leandro Erlich e Rubén Grilo no programa *La tarde en 24h: La hora cultural* en RTVE Play
Dan Povenmire

**Daniel K. Povenmire**, nado en Mobile, Alabama, o 18 de setembro de 1963, é un director, dobrador e actor estadounidense. 

## Traxectoria 
### Primeiros anos 
Nado e criado en Mobile, Alabama, Povenmire tivo talento para debuxar dende pequeno, tanto que pasaba os veráns facendo películas. En 2009 afirmou que un dos seus referentes na animación era Chuck Jones.  

Asistiu á Universidade do Sur de Alabama, antes de decidir continuar os seus estudos cinematográficos na Escola de Artes Cinematográficas da Universidade do Sur de California. 

### Carreira audiovisual 
É coñecido por ser co-creador, xunto con Jeff "Swampy" Marsh, da popular serie producida por Disney *Phineas and Ferb*, ''Milo Murphy's Law* e *Hamster and Gretel*.  

Na década de 1990 tamén traballou en *The Simpsons* (no deseño de personaxes e *storyboard*) e Teenage Mutant Ninja Turtles. 

Na década dos 2000 foi director de *storyboard'' da primeira tempada de Family Guy e de SpongeBob SquarePants. 

## Notas 
## Véxase tamén 
### Ligazóns externas
Humphry Greenwood

**Peter Humphry Greenwood**, nado o 21 de abril de 1927 en Redruth (Cornualla) e finado o 3 de marzo de 1995 en Londres, foi un ictiólogo inglés.

## Traxectoria 
Humphry casou en 1950 con Marjorie George (1924–2006). Foi elixido membro da Royal Society en 1985.

É coñecido polo seu traballo sobre as especies de cíclidos dos Grandes Lagos Africanos, e polos seus estudos da filoxenia e da sistemática dos teleósteos.

## Algunhas publicacións 
### Libros 
* 1959. *Quaternary fish-fossils*. Exploration du Parc national Albert: Mission J. de Heinzelin de Braucourt. Ed. Institut des parcs nationaux du Congo belge. 80 pp.
* 1963. *A history of fishes*. Pure and applied mathematics series volume 11. Ed. Hill & Wang. (Con John Roxborough).
* 1966. *The fishes of Uganda*. Ed. Uganda Soc. 
* 1967. *Fossil vertebrates*. Volume 47, Nº 311 de Journal. Ed. Zoology, Linnean Society of London.
* 1973. *Interrelationships of fishes*. Volume 53 de Zoological journal Linnean Society of London. Ed. Academic Press. ISBN 0-1230-0850-6 (Con Colin Patterson).
* 1981. *The Haplochromine fishes of the East African lakes: collected papers on their taxonomy, biology and evolution (with an introduction and species index)*. Ed. Kraus International Publ. ISBN 3-6010-0483-6.

## Honores 
* Membro electo da Royal Society de Londres en 1985.
* Membro da Sociedade Linneana de Londres, da que foi o seu presidente desde 1976 a 1979. 

### Epónimos 
Na súa honra foron nomeados:
; Xénero
* *Greenwoodochromis* Poll, 1983
; Especies:
* *Brachyaetoides greenwoodi* Bonde, 2008
* *Diplotaxodon greenwoodi*, un peixe cíclido.
* *Enteromius greenwoodi* (Poll 1967)

## Abreviatura 
* A abreviatura *Greenwood*' emprégase para recoñecer a Peter Humphry Greenwood como autoridade na descrición e taxonomía en zooloxía.

## Notas
Redruth

**Redruth** (en córnico *Resrudh*) é unha cidade e parroquia civil do condado de Cornualla, Inglaterra.

## Xeografía 
Redruth encóntrase situada ao oeste da península do Suroeste, cerca do extremo desta, na beira do canal de Brístol e do canal da Mancha. 

Segundo o censo de 2011, a poboación de Redruth era de 14 018 habitantes.

Nese mesmo ano, a poboación da área urbana de Camborne-Redruth, que tamén inclúe Carn Brea, Illogan e varias vilas satélites, era de 55 400 habitantes, polo que é a maior conurbación de Cornualla.

## Notas 
## Véxase tamén
### Ligazóns externas 
* Páxina web oficial  .
Richard R. Arnold

**Richard Robert "Ricky" Arnold II**, nado en Cheverly, Maryland, o 26 de novembro de 1963, é un astronauta estadounidense que formou parte das misións STS-119 e Soiuz MS-08 e foi membro das expedicións 55 e 56 á Estación Espacial Internacional.

## Traxectoria 
Arnold graduouse como mestre pola Universidade do Estado de Frostburg en 1988 e é máster en ciencias mariñas e ambientais pola Universidade de Maryland en 1992.

Foi seleccionado como astronauta pola NASA en maio de 2003. Participou nas misións STS-119 e Soiuz MS-08 e foi membro das expedicións 55 e 56 á Estación Espacial Internacional. Pasou un total de 209,56 días no espazo.

## Notas 
## Véxase tamén 
### Outros artigos 
*Expedición 55
*Expedición 56
Universidade de Friburgo, Suíza

A **Universidade de Friburgo** (en alemán *Universität Freiburg*, en francés *Université de Fribourg*, en latín *Universitas Friburgensis*) é un centro de educación superior fundado no século XIX, a sexta universidade de Suíza por número de estudantes e a única universidade oficialmente bilingüe do país. Forma parte do Grupo Compostela de Universidades.

## Nome 
A Universidade de Friburgo, abreviada **UniFr**, foi fundada en 1889 na cidade suíza de Friburgo. En Baden-Württemberg, Alemaña hai outra cidade chamada Friburgo onde tamén hai outra universidade coloquialmente coñecida como ***Universidade de Friburgo***, en alemán *Uni Freiburg*, oficialmente *Universidade Albert Ludwig de Friburgo* (en alemán, *Albert-Ludwigs-Universität Freiburg*), fundada no século XV.

## Facultades 
A universidade ten cinco facultades: Teoloxía católica, Dereito, Ciencias económicas e Sociais, Filosofía (tamén chamadas letras) e Ciencias.

* A facultade de Ciencias con case 2000 estudantes é a segunda facultade da universidade. Propón programas de bioloxía, bioquímica, ciencias biomédicas, ciencias ambientais, deportes, farmacia, física, xeoloxía, xeografía, informática, matemáticas, medicina e odontoloxía, neurociencias e química.
* A facultade de Ciencias económicas e sociais con 1800  estudantes é a terceira facultade. Consta de catro departamentos: administración, economía, informática e medios e ciencias da comunicación.
* A facultade de Dereito é a cuarta facultade con 1600  estudantes. Os programas inclúen: Dereito suízo e Dereito internacional (incluído o Dereito europeo).
* A facultade de Filosofía é a máis grande de todas con aproximadamente 4.350 estudantes. A facultade inclúe programas de: filosofía, ciencias históricas, linguas, literatura, pedagoxía, psicoloxía ou ciencias sociais.
* A facultade de Teoloxía con 340 estudantes é a máis pequena da universidade, non obstante é a máis grande de Suíza e xunto con Lucerna a única facultade de teoloxía católica do país.

## Estudantes 
Na **UniFr** estudaron persoas coñecidas como Joseph Bech (1887–1975), presidente do goberno de Luxemburgo; Mary Daly (1928–2010), feminista estadounidense; Giuseppe Lepori (1902–1968), político, conselleiro federal; Joseph Deiss, conselleiro federal e Presidente da Asemblea Xeral das Nacións Unidas, Christian Frei (nado en 1959), director de filmes documentais; Antonin Scalia (nado en 1936), xuíz da Corte Suprema dos Estados Unidos; Klaus Schwab (nado en 1938), fundador e presidente do Foro Económico Mundial (WEF) en Davos; W. G. Sebald (1944–2001), escritor, ou Chaim Weizmann (1874–1952), químico, primeiro presidente israelí.

## Honoris Causa 
As facultades da Universidade nomearon diversos doutores honoris causa, entre eles Agustin Bea (1961), Yves Congar (1965), Hans Urs von Balthasar (1967), Walter Burkert (1989), Xoán Carlos I (1993), Wim Wenders (1995), Desmond Tutu (1999), Bertrand Piccard (2000), D. Strauss-Kahn (2005), Giorgio Agamben (2012) ou Roberto Saviano (2013).

## Notas 
## Véxase tamén 
### Ligazóns externas 
* Sitio web da Universidade de Friburgo
Presidente da Asemblea Xeral das Nacións Unidas

Os **presidentes da Asemblea Xeral das Nacións Unidas** son elixidos entre os diplomáticos e dignatarios dos países membros por un período dun ano.

Abdulla Shahid é o actual presidente desde o 14 de setembro de 2021. O 7 de xuño de 2021, foi elixido presidente número 76 da Asemblea Xeral das Nacións Unidas cunha maioría de tres cuartos, con 143 a favor, 48 en contra, ningunha abstencións e sen votos nulos.

## Elección 
[esquerda|miniatura|300x300px|[Mapamundi que mostra os países de orixe dos presidentes da Asemblea Xeral das Nacións Unidas ata a 72ª sesión da Asemblea Xeral en 2017–18, con estados-membro históricos no recuadro.]]
A sesión da asemblea está programada para cada ano a partir de setembro; calquera asemblea especial ou especial de emerxencia durante o próximo ano estará dirixida polo presidente da AXNU (UNGA polas siglas en inglés).

A presidencia rota anualmente entre os cinco grupos xeográficos: Africano, Asia-Pacífico, Europa Oriental, América Latina e Caribe, e Estados de Europa Occidental e outros.

Debido á súa poderosa estatura a nivel mundial, algúns dos países máis grandes e poderosos nunca ocuparon a presidencia, como a República Popular da China, Francia, Xapón, Rusia, o Reino Unido e os Estados Unidos. En particular, é habitual que ningún membro permanente do Consello de Seguridade das Nacións Unidas actúe como presidente da AXNU.

Os únicos países modernos que tiveron un nacional elixido como presidente da AXNU dúas veces son Arxentina, Chile, Ecuador e Nixeria; todos os demais estados membros foran representados só unha vez polos seus nacionais que ocupaban este cargo; Alemaña tivo un nacional elixido unha vez como República Federal de Alemaña e outro como República Democrática Alemá. Isto non inclúe as sesións especiais especiais e de emerxencia da AXNU.

## Lista de presidentes 
## Notas 
## Véxase tamén
Herluf Stenholt Clausen

**Claus Herluf Stenholt Clausen**, nado nos Ánxeles o 21 de outubro de 1921 e finado en 2002, foi un ictiólogo danés. 

## Traxectoria 
Coñecido polo seu traballo sobre os peixes de río de África Occidental. Aínda que a miúdo citado como H. S. Clausen, publicou como H. Stenholt Clausen, co apelido composto Stenholt Clausen. 

Traballou durante moitos anos na Universidade de Ibadan, en Nixeria.

O seu fillo, Ian Henning Stenholt Clausen, foi un aracnólogo.

## Abreviatura 
A abreviatura **Clausen** emprégase para recoñecer a Claus Herluf Stenholt Clausen como autoridade na descrición e taxonomía en zooloxía.

## Notas
Pristigastéridos

[miniatura|240px|*[Pellona flavipinnis*]]
A dos **pristigastéridos** (*Pristigasteridae*) é unha familia de peixes osteíctios da orde dos clupeiformes, e suborde dos clupeoideos.

## Taxonomía 
### Descrición 
A familia foi descrita en 1872 polo naturalista, anatomista comparativo e ictiólogo neerlandés
Pieter Bleeker.

### Etimoloxía 
O nome científico *Pristigasteridae* está formado, como é a norma, sobre o nome do xénero tipo da familia, *Pristigaster*, coa adición do sufuixo do latín científico -*ĭdae*, propio dos nomes das familias de animais. 

### Xéneros 
Na actualidade na familia recoñécense os seguintes xéneros: 

As pequenas aletas pelvianas están notabelmente desprazadas cara a adiante.

## Distribución 
Son especies mariñas que se distribúen por todos os océanos tropicais, e tamén hai algunhas dulciacuícolas distribuídas por ríos de Suramérica e do sueste asiático.

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. Hoboken, Nova Jersey: John Wiley & Sons, Inc. ISBN 0-4712-5031-7.

### Outros artigos 
* Clupeiformes
* Clupeoideos

### Ligazóns externas 
* Family Pristigasteridae  en FishBase.
Pristigaster

***Pristigaster*** é un xénero de peixes osteíctios da orde dos clupeiformes e suborde dos clupeoideos, que é o tipo da familia dos pristigastéridos.

## Taxonomía 
### Descrición 
O xénero foi descrito en 1816 polo naturalista francés Georges Cuvier.
 
### Etimoloxía 
O nome científico *Pristigaster* esta formado pola unión dos elmentos *Pristi*- e -*gaster*. O prmeiro esta tirado do grego antigo πριτίς *pristís*, "serra", e o segundo é o termo do grego antigo γαστήρ *gastḗr*, "estómago". 

### Sinónimo 
Ademais de polo nome válido o xénero coñeuse tamén polo sinónimo:

## Estado de conservación 
O estado de conservación de ambas as especies están cualificadas como *LC* (pouco preocupante) pola Unión Internacional para a Conservación da Natureza e dos Recursos Naturais.

## Relacións filoxenéticas 
Cladograma segundo o Catalogue of Life.
 

## Notas 
## Véxase tamén 
### Bibliografía 
* Nelson, Joseph S. (2006): *Fishes of the World*. Hoboken, Nova Jersey: John Wiley & Sons, Inc. ISBN 0-4712-5031-7.

### Outros artigos 
* Clupeiformes
* Clupeoideos
* Pristigastéridos
Zilda Paim

**Zilda Paim**, nada en Santo Amaro da Purificação o 3 agosto de 1919 e finada en Salvador de Baía o 22 de abril de 2013, foi unha escritora, docente, política e pintora brasileira.

## Traxectoria 
### Traballos 
#### Divulgación e escritura 
É lembrada principalmente polo seu traballo no campo do folclore e das tradicións populares brasileiras, e en particular polo estudo e divulgación da Maculelê e da Capoeira.

#### Pintura 
Pintou máis de 200 cadros, entre lenzos e táboas (dixo "Non fun á Universidade, non fun á Academia de Belas Artes, pero un día deime conta de que tiña que pintar".)

#### Política 
Foi a primeira muller *vereadora* (o equivalente a edil ou concellal) da súa vila natal. Tamén foi presidenta da Comarca entre 1980 e 1982.

### Pasamento 
Zilda Paim morreu en 2013 no hospital portugués de Salvador de Baía aos 93 anos, onde levaba aproximadamente un mes ingresada.

## Obras 
### Estudos folclóricos 
* PAIM, Zilda. Relicario Popular. Secretaría de Cultura e Turismo. Salvador: Empresa Gráfica da Bahia, 1999. ISBN 85-86485-78-0
* PAIM, Zilda. Isto é Santo Amaro. Salvador: Academia de Letras, 2005.

## Notas 
## Véxase tamén 
* Maculelê
* Capoeira

### Ligazóns externas 
* 
* 
* 
* Vídeo sobre os 90 anos de Zilda Paim en 2009
Mutaxénese etiquetada con sinatura

A **mutaxénese etiquetada con sinatura** (*signature-tagged mutagenesis*, **STM**) é unha técnica xenética utilizada para estudar a función dos xenes. Nesta técnica insírese no xenoma un transposón que contén unha secuencia "etiqueta" que o identifica. Os recentes avances en secuenciación do xenoma permitiron catalogar unha gran variedade de xenomas de organismos, pero a función dos xenes que conteñen aínda é en gran parte descoñecida. Usando esta técnica, a función dun produto dun determinado xene pode inferirse ao desactivalo e observar o efecto sobre o organismo. O uso orixinal e máis común da STM é descubrir que xenes dun patóxeno están implicados na súa virulencia na célula hóspede, para axudar ao desenvolvemento de novas terapias médicas e fármacos.

## Premisa básica 
O xene en cuestión é inactivado por medio dunha mutación insercional. Utilízase un transposón que se autoinsire na secuencia do xene. Cando ese xene se transcribe e traduce a proteínas, a inserción do transposón afecta a estrutura das proteínas e (en teoría) impide o seu funcionamento. Na STM, os mutantes créanse pola inserción aleatoria dun transposón e cada transposón contén unha secuencia "etiqueta" (*tag*) exclusiva que o indentifica. Se unha bacteria mutante insercional mostra un fenotipo de interese, como a susceptibilidade a un antibiótico ao que anteriormente era resistente, o seu xenoma pode ser secuenciado e poden buscarse (usando un computador) as etiquetas usadas no experimento. Cando se localiza unha etiqueta, o xene que foi alterado queda tamén localizado (atoparase nalgún lugar entre un codón de inicio e de parada que marcan os límites dun xene).

A STM pode utilizarse para descubrir que xenes son críticos para a virulencia dun patóxeno inxectando un conxunto de diferentes mutantes aleatorios nun animal modelo (por exemplo, un modelo de infección en rato) e observar cales dos mutantes sobreviven e proliferan no hóspede. Eses mutantes patóxenos que *non* sobreviven no hóspede deben ter un xene inactivado, que cómpre para a virulencia. Por tanto, este é un exemplo de método de selección negativa.

Foi aplicada para buscar xenes de virulencia en especies como *Mycobacterium tuberculosis*, *Salmonella typhimurium*, *Staphylococcus aureus*, *Vibrio cholerae* ou *Streptococcus pneumoniae*.

## Notas 
## Véxase tamén 
### Outros artigos 
* Mutaxénese insercional
* Mutaxénese de transposón
Quirocéntridos

[miniatura|240px|*Chirocentrus dorab*. Debuxo do antigo artista de [FishBase Robbie Cada]]
A dos **quirocéntridos** (*Chirocentridae*) é unha pequena familia de peixes osteíctios da orde dos clupeiformes.

Comprende tan só un xénero con dúas especies mariñas relacionadas cos arenques.

## Taxonomía 
### Descrición 
#### Familia 
A familia foi descrita en 1849 polo naturalista, anatomista comparativo e ictiólogo neerlandés Pieter Bleeker.

#### Xénero 
O xénero fora descrito en 1816 polo naturalista francés Georges Cuvier.

### Especies 
Como quedou dito, o xénero conta dó con dúas especies: 

Ambas as especies alcanzan unha lonxitude de 1 m. Teñen os costados prateados e as costas azuladas.

Péscanse comercialmente, e comercialízanse frescos ou conxelados.

## Notas
## Véxase tamén 
### Bibliografía 
* Nelson, Joseph S. (2006): *Fishes of the World*. Hoboken, Nova Jersey: John Wiley & Sons, Inc. ISBN 0-4712-5031-7.
* Froese, Rainer & Daniel Pauly, eds. (2011): "Chirocentridae" en FishBase.

### Outros artigos 
* Clupeiformes
Tamara Smirnova

**Tamara Mikhaylovna Smirnova** (en ) nada en Henichesk o 15 de decembro de 1935 e finada en San Petersburgo o 5 de setembro de 2001, foi unha astrónoma soviética / rusa descubridora de planetas menores e cometas. 

## Traxectoria 
Entre 1966 e 1988 Smirnova foi membro do persoal do Instituto de Astronomía Teórica de Leningrado.  O Minor Planet Center atribúelle a ela o descubrimento de 135 planetas menores numerados entre 1966 e 1984. Tamén co-descubriu o cometa periódico 74P/Smirnova-Chernykh, xunto con Nikolai Stepanovich Chernykh.

O asteroide do cinto principal 5540 Smirnova, descuberto por ela mesma en 1971, recibiu o seu nome por proposta do Instituto de Astronomía Teórica. A cita de nomeamento publicouse o 17 de marzo de 1995 (  ). 

## Notas 
## Véxase tamén
Miguel Loureiro

**Miguel Loureiro Ameijenda**, nado na Abeleira (Rodís, Cerceda) o 21 de novembro de 1996, é un futbolista galego que xoga como lateral dereito no Deportivo da Coruña, da Segunda División.

## Traxectoria 
Fillo de José Manuel Loureiro Cabeza e Ángeles Ameijenda Castro, naceu no lugar da Abeleira, na parroquia cercedense de Rodís, onde a súa familia paterna rexenta dende 1963 o restaurante Casa Loureiro. Seu pai José Manuel xogou tamén ao fútbol, como lateral esquerdo, e pasou pola canteira do Deportivo da Coruña antes de militar en clubs da  Terceira División como o Ordes, o Bergantiños ou o Cerceda.

Comezou a xogar ao fútbol aos catro anos nas Escolas de Fútbol Luís Calvo Sanz do Bergantiños. En 2008 fichouno o Deportivo da Coruña para a súa canteira, pero só puido competir uns meses, ata que a enfermidade de Köhler o afastou dos terreos de xogo durante tres anos. De regreso en Carballo, xogou cos equipos cadete e xuvenil do Bergantiños, co que disputou a Liga Galega Xuvenil, e o 24 de agosto de 2013, con só 16 anos, debutou co primeiro equipo na Preferente, saíndo de titular nunha vitoria por 2-1 sobre o Atlético de Riveira na Fieiteira. Marcou o seu primeiro gol o 1 de decembro, contra o Dumbría.

As súas actuacións espertaron o interese de varios equipos, entre eles o Celta de Vigo, que o incorporou para a súa canteira en xullo de 2014. Xogou no equipo xuvenil celeste, co que foi campión da División de Honra na tempada 2014/15. 

En agosto de 2015, o club comunicoulle que non contaba con el, polo que asinou polo Pontevedra CF, para xogar inicialmente no filial, o Pontevedra B, na Primeira Autonómica. Debutou na categoría de prata o 20 de decembro de 2017, nunha goleada por 5-0 sobre o Reus. Militou durante dous anos no club andaluz, perdendo a categoría ao remate da tempada 2018/19, ao rematar na penúltima posición. A continuación rescindiu o seu contrato e fichou polo FC Andorra, da Segunda División B. Militou dúas tempadas no club andorrano, disputando un total de 46 partidos e marcando un gol.

En 2021 regresou a Galicia e fichou polo Racing de Ferrol para disputar a tempada inaugural da nova Primeira División RFEF. Indiscutible no once inicial de Cristóbal Parralo, xogou 37 partidos, 36 deles como titular, e clasificouse para a promoción de ascenso, na que o equipo ferrolán caeu ante o Nàstic. 

No verán de 2022 fichou polo Lugo, volvendo así á Segunda División. Xogou dous anos no club aragonés, nos que tivo como adestradores ao Cuco Ziganda e a Antonio Hidalgo, ocupando habitualmente a posición de central nunha defensa con cinco xogadores. Disputou un total de 75 partidos e marcou 6 goles.

Para a tempada 2025/26 regresou á disciplina do Deportivo da Coruña, 17 anos despois de deixar a canteira do club. Axiña se afianzou no centro da defensa titular, formando parella de centrais con Dani Barcia, parente seu ao ser súas avoas curmás.

### Selección galega 
Foi convocado pola selección galega para o partido contra Panamá disputado no Estadio de Balaídos o 31 de maio de 2024, que finalizou con derrota (0–2).

## Estatísticas 
## Notas 
## Véxase tamén 
### Ligazóns externas 
* Datos do xogador en LaPreferente.com
José García Martínez

**José García Martínez**, máis coñecido como **Rabadeira**, nado na Rabadeira, Cerceda, o 11 de abril de 1952 e finado o 31 de maio de 2022, foi un futbolista galego que xogaba como extremo. Desenvolveu case toda a súa carreira no Deportivo da Coruña, co que xogou en tres categorías diferentes (Primeira, Segunda e Terceira División).

## Traxectoria 
Comezou a xogar ao fútbol no Cerceda, aínda sen federar, pasando logo ás filas do Celas de Peiro. En 1969 ingresou no equipo xuvenil do Deportivo da Coruña, no que xogou unha tempada. A continuación pasou ao Fabril, da Serie A, co que logrou o ascenso á Terceira División na súa primeira campaña.

Rabadeira, coñecido así polo seu lugar de nacemento, debutou co primeiro equipo en partido oficial o 10 de setembro de 1972, na segunda xornada da tempada 1972/73 da Primeira División, saíndo de titular contra o Granada en Riazor. Disputou un total de 23 encontros esa tempada e marcou un gol na Copa do Rei, contra o Hércules, pero o equipo de Arsenio acabou descendendo ao remate da competición. Na tempada 1973/74, na Segunda División, disputou 23 partidos de liga e 3 de Copa, e marcou dous goles, o primeiro deles o 27 de xaneiro de 1974 ante o Real Valladolid. Malia todo, o Deportivo encadeou un novo descenso, neste caso a Terceira División.

Titular na maioría de partidos da tempada 1974/75 na Terceira, logrou regresar á Segunda División. Militou na categoría de prata durante as seguintes tres tempadas, e acadou os 149 partidos oficiais e 24 goles co club. Na campaña 1978/79 foi cedido ao Levante, onde se proclamou campión do grupo II da Segunda División B, conseguindo así o ascenso. Tamén chegou a viaxar a Suíza para probar cun equipo dese país, pero o día da proba lesionouse e acabou volvendo a Galicia. Colgou as botas con só 27 anos por mor das lesións, aínda que máis tarde xogou ao fútbol sala. Faleceu o 31 de maio de 2022, aos 70 anos de idade.

## Notas